ທ່ານນາງປະທານສະພາແຫ່ງຊາດວາງພວງມາລາຢູ່ອະນຸສາວະລີໂຮ່ຈີມິນປະເທດກູບາ
ທ່ານນາງ ຫງວຽນທິກີມເງິນ ວາງພວງມາລາຢູ່ອະນຸສາວະລີປະທານ ໂຮ່ຈີມນິນ
ຢູ່ສວນສາທາລະນະສັນຕິພາບ, ໃຈກາງນະຄອນຫລວງ La Habana ປະເທດ ກູບາ
ຕອນເຊົ້າວັນທີ 29/11 ຕາມເວລາທ້ອງຖິ່ນ, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ໄດ້ໄປວາງພວງມາລາຢູ່ອະນຸສາວະລີປະທານ ໂຮ່ຈີມນິນ ຢູ່ສວນສາທາລະນະສັນຕິພາບ, ໃຈກາງນະຄອນຫລວງ La Habana ປະເທດ ກູບາ. ອະນຸສາວະລີ ປະທານໂຮ່ຈີມິນ ແມ່ນສັນຍາລັກອັນສູງສົ່ງຂອງນ້ຳໃຈມິດຕະພາບແບບພິເສດ ເປັນແບບຢ່າງໃນຕະຫລອດໄລຍະປະຫວັດສາດຂອງ 2 ຊາດ ຫວຽດນາມ ແລະ ກູບາ. ເມື່ອໂອ້ລົມກັບຊາວ ກູບາ ແລະ ບັນດາສະມາຊິກຂອງສະມາຄົມມິດຕະພາບ ກູບາ - ຫວຽດນາມ, ອະດີດນັກຂ່າວສະໜາມຮົບທ່ານນາງ Marta Rojas, ຜູ້ມີໂອກາດໄດ້ພົບປະກັບປະທານ ໂຮ່ຈີມິນ ແລະ ສະຖາປະນິກ Joel Diaz ເຊິ່ງແມ່ນຜູ້ອອກແບບ ແລະ ຊີ້ນຳດ້ານເຕັກນິກໃນການກໍ່ສ້າງເຂດອະນຸສາວະລີພິເສດນີ້, ຮອງປະທານສະມາຄົມມິດຕະພາບ ກູບາ - ຫວຽດນາມ, ທ່ານນາງປະທານສະພາແຫ່ງຊາດ ຫງວຽນທິກີມເງິນ ເນັ້ນໜັກວ່າ: ຊາວ ຫວຽດນາມ ຍາມໃດກໍ່ເຊື່ອໝັ້ນ ແລະ ສະຫງວນນ້ຳໃຈຮັກແພງໃຫ້ ກູບາ. ເຖິງວ່າໂລກມີການຜັນແປຫລາຍຢ່າງກໍ່ຕາມ ແຕ່ຮູບພາບກ່ຽວກັບປະເທດ ກູບາ ແລະ ຜູ້ນຳ Fidel Castro ຍັງຄົງຝັງເລິກໃນດວງໃຈຂອງຊາວ ຫວຽດນາມ ຕະຫລອດໄປ.
(ແຫຼ່ງຄັດຈາກ VOV)